# ROMANIA

JUDEŢUL MUREŞ Vizat,

# COMUNA ACĂȚARI Secretar

#  PRIMAR Jozsa Ferenc

P R O I E C T D E H O T Ă R Â R E

privind conferirea, post-mortem, a titlului de “CETĂŢEAN DE ONOARE AL COMUNEI ACĂȚARI ” fostului primar al localității Kasterlee -Belgia. D-lui Walter Otten

Primarul comunei Acăţari;

 Având în vedere referatul de aprobare a Primarului comunei Acățari nr.5053/2023 , raportul compartimentului de resort nr. 5061/2023

 În conformitate cu prevederile anexei nr. 7, - Regulamentul privind conferirea titlului de ”Cetățean de Onoare al Comunei Acățari”- din Statutul comunei Acățari aprobat prin Hotărârea Consiliului local Acățari nr.18 din 30 martie 2023,

Ținând cont de prevederile Legii nr.52/2003 ,privind transparența decizionalã în administrația publicã, republicatã, cu modificările și completările ulterioare;

 În temeiul prevederilor art. 129, alin. (1) și alin. (13) și art. 139, alin. (1) şi alin. (6), teza a II-a, coroborat cu art. 5, lit. ee), precum și art. 196, alin. (1), lit. a) din O.U.G. 57/2019 privind Codul administrativ, cu modificările și completările ulterioare,

 P r o p u n e :

 Art.1 - Se conferă, post – mortem, titlul de “CETĂŢEAN DE ONOARE AL COMUNEI ACĂȚARI ” fostului primar al localității Kasterlee -Belgia, D-lui Walter Otten.

Art.2. – Conferirea titlului se acordă pentru realizările deosebite ale d-lui Walter Otten , care au contribuit la construirea și promovarea unei imagini pozitive a Comunei Acățari în ţară şi străinătate.

 Art.3.- Primarul comunei Acățari va aduce la îndeplinire prevederile prezentei hotărâri.

 Primar,

 Osvath Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

##  Nr. 5053 / 21 iulie 2023

###  **REFEREAT DE APROBARE**

privind conferirea, post-mortem, a titlului de “CETĂŢEAN DE ONOARE AL COMUNEI ACĂȚARI ” fostului primar al localității Kasterlee -Belgia. D-lui Walter Otten

În perioada 18-20 august se va organiza evenimentul cultural artistic ”Zilele comunei Acățari”.

 Se ipune organizarea unei astfel de manifestări solemne și de înaltă ținută morală și spirituală astfel încât să fie prilej de întîlnire între locuitorii satelor noastre,a comunelor învecintate, a localităților înfrățite și a persoanelor din alte localități.

În cadrul evenimentului se va comemora 30 de ani de la înfrățirea localității Kasterlee din Belgia cu localitatea Murgești din comună, eveniment de o deosebită importanță din viața locuitorilor din această localitate și pentru întreaga comună.

La această comemorare este așteptată delegația oficială a localității Kasterlee, cca. 30 de persoane, condusă de actualul Primar al localității.

În cadrul evenimentului festiv de organizat în localitatea Murgești se vor dezvelii două sculturi cu simbolul localității înfrățite și anume dovleacul, unul sculptat în Belgia și celălat în România.

Cu această ocazie se dorește conferirea, post-mortem, a titlului de “CETĂŢEAN DE ONOARE AL COMUNEI ACĂȚARI ” fostului primar al localității Kasterlee -Belgia. D-lui Walter Otten, care prin multiple donații atât în interesul locuitorilor din localitatea Murgești cât și a comunei a contribuit la dezvoltarea diferitelor servicii.(introducere gaz metan, donație salvare, introducere apă, donare autospecială stins incendii, etc.)

Înfrățirea localităților s-a înfăptuit în anul 1990 în mandatul primarului Walter Otten.

D-ul Primar s-a născut pe data de 2 august 1937 și a decedat pe data de 27 martie 2022.

A fost Primarul localității Kasterlee-Lichtaart-Tielen în perioada 1983-2006 și a contribuit la înființarea Kasterlee Gemeentelijk Murgeșticomite.

Pentru realizările deosebite ale d-lui Walter Otten , care au contribuit la construirea și promovarea unei imagini pozitive a Comunei Acățari în ţară şi străinătate.

 Primar,

 Osvath Csaba